Gemeen

Gemeen (ok politisch Gemeen) is en Rebeetsverband, de för dat Verwalten von Länner de lüttste Eenheit is. För de Europääsche Union is dat de LAU-2-Laag (Local administrative unit). 

 Politisch Gemeen 

In Öösterriek un in Düütschland warrt meistins dat eenfach Woort Gemeen brukt, ok wenn dat annere Formen sünd. In de Swiez is dat Woort Politisch Gemeen veel amtlicher un warrt fokener brukt. All de Inwohners vun en politisch Gemeen warrt ok as Gemeen neumt.

 Historie 

An’n End vun’n 11. Johrhunnert geef dat in’n Röömsch Riek en Bewegen, dat man as coniuratio oder communio neumt hett. In de Stadt Cambrai  hebbt de Börgers to ene „Kommune“ sworen. Se hebbt utnützt, dat de bischööpsche Stadtherschop nich dor weer. En beten vörher (1070) geev dat ok al in de Stadt Le Mans en „Verswören, dat se Kommune neumt“ hebbt. 

De Börgers vun Cambrai hebbt sworen, dat se den Bischop nich in de Stadt laat, wenn he disse niege Eedmaatschop nich goodkennt.
Disse eerste Kommune is den obers doch no en Nedderlaag uplööst wuurn. De Striet üm dat Sülvstverwalten güng bit in der 20er Johr vun’t 13. Johrhunnert.

Ok in de Städer vun Düütschland geevt dat solke Bewegen, üm 1073 in Worms un 1074 in Köln. De Börgers wulln free ween vun de feudale Stadtherrschop, wat meistins vun de Kark weer. De Stadtherrschop hett Inkomen hatt, wiel se de Macht harrn över Markt, Toll un Grund. Vele Inwohners weern persönlich afhängig vun de Stadtherrn.

Sünnerlich de Kooplüüd, de beten to Geld komen sünd, hebbt sik an der Stadtherrschop stört. Dor no hebbt sik meisttieds ok Handwarker, Buern un Deenstlüüd den Striet üm ene „Kommune“ ansloten.

 Gemenen in enkelte Länner 

De Regeln un Besünnerheiten vun de Gemenen in de enkelten Länner köönt in disse Artikels nakeken warrn:

 Kiek ook 

 Samtgemeen
 Amtlich Gemeenslötel

Kategorie:Typ Verwaltensrebeet
Kategorie:Kommunalrecht